РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л №7 / 09.06.2021г.

ИЗБОРИ ЗА НАРОДНО СЪБРАНИЕ

На 09 юни 2021 г. от 12:30 часа се проведе заседание на Районната избирателна комисия Благоевград, при следния

Д н е в е н р е д:

1. Определяне на дата и час за провеждане на жребий за определяне на поредните номера на партиите и коалициите за участие в диспутите по регионалните радио и телевизионни центрове на БНР и БНТ в изборите за народни представители на 11 юли 2021г.

ПРИСЪСТВАХА:

Ангел Ризов, Йордан Симонски, Милена Велкова, Галена Манова-Узунова, Елена Панчева, Антоанета Богданова, Мартин Лалев, Радослав Митрев, Десислава Грозданова, Галина Тренчева-Николова, Валентин Бошколов, Мустафа Сирачки, Анна Бистричка.

ОТСЪСТВАХА: Антоанета Кръстева, Тина Кълбова, Славчо Попов, Емил Тодоров

Заседанието бе открито в 12:30 ч. и председателствано от Ангел Ризов - председател на комисията.

Ангел Ризов: Скъпи колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 13 членове, от които» ЗА» 13, » ПРОТИВ» няма.

Дневният ред е приет.

По точка 1 от дневния ред:

Ангел Ризов: Колеги, предвид обстоятелството, че в изборен район  01 Благоевградски, се намира седалището на Радио-телевизионен център Благоевград на БНР и БНТ и на основание чл. 72, ал. 1, т. 1 във връзка с чл. 196, ал. 3 от Изборния кодекс, във връзка с Решение № 193-НС/08.06.2021г. на ЦИК, РИК01 Благоевград следва да проведе жребий за определяне на реда за представяне на партиите и коалициите в диспутите по регионалните радио и телевизионни центрове на БНР и БНТ в изборите за народни представители на 11 юли 2021 г. Тегленето на жребия следва да се извърши не по-късно от 9 юни 2021 г. (31 дни преди изборния ден). Датата и часът се оповестяват от РИК с решение. В тази връзка следва да вземем решение, с което да определим датата и часа за провеждане на жребий за реда за представяне на партиите и коалициите в диспутите по регионалните радио-и телевизионни центрове на БНР и БНТ в изборите за народни представители на 11.07. 2021 г.

Ангел Ризов: Колеги, предлагам Ви проект за решение с №56-НС/09.06.2021 г.

**РЕШЕНИЕ  
№ 56-НС  
Благоевград, 09.06.2021**

ОТНОСНО: Дата и час за провеждане на жребий за реда за представяне на партиите и коалициите в диспутите по регионалните радио-и телевизионни центрове на БНР и БНТ в изборите за народни представители на 11.07. 2021 г.

След като взе в предвид, че в изборен район  01 Благоевградски, се намира седалището на Радио - телевизионен център Благоевград на БНР и БНТ, и на основание чл.72,ал.1,т.1 във връзка с чл.196, ал.3 от Изборния кодекс и във връзка с Решение № 193-НС/08.06.2021г на ЦИК, при спазване на законоустановения кворум, Районна избирателна комисия - Благоевград

**РЕШИ:**

1. Определя дата и час за провеждане на жребия за определяне на реда за представяне на партиите и коалициите в диспутите по регионалните радио- и телевизионни центрове на БНР и БНТ в изборите за народни представители на 11юли 2021 г.: **09**.**06.2021 г. сряда от 17.30 часа в заседателната зала на РИК 01  Благоевград.**
2. Тегленето на жребия ще се извърши публично, с оглед спазване на противоепидемичните мерки съгласно т.8 на решение № 193-НС/08.06.2021г на ЦИК  и на него могат да присъстват представители на партиите, коалициите от партии и инициативните комитети, регистрираните от тях кандидати, представители на Регионалния радио- и телевизионен център Благоевград на БНР и на БНТ.
3. Резултатът от проведения жребий да се обяви с нарочно решение на РИК по реда на чл.72,ал.2 от ИК.

        Настоящето решение подлежи на обжалване пред Централната избирателна комисия в срок до 3 /три/ дни от обявяването му.

При проведеното гласуване „ЗА“ гласуват 13 члена на РИК 01.

„ПРОТИВ“ няма.

Ангел Ризов: Имаме решение 56-НС/09.06.2021 г.

Ангел Ризов: Колеги, изчерпахме дневния ред. Закривам заседанието на РИК.

**Председател : Секретар:**

Ангел Ризов Галена Манова-Узунова

==================================================================================